钦定古今图书集成/明伦汇编/闺媛典/第102卷 > 皇清八 > 张翥妻孙氏
## 钦定古今图书集成/明伦汇编/闺媛典/第102卷 > 皇清八 > 张翥妻孙氏

按《镇江府志》：孙氏，诸生张翥妻，博罗令孙应宗女。先是，应宗有姊，适韩弘典，未三十孀居，历荼苦以抚两孤，孙心慕之。岁己亥，海寇犯京口，翥挈家避城南。及中途遇寇，孙遂抱幼子赴水，随从水中大呼侍婢兰花曰：“亟为我抱此子，觅汝主付之。” 言已遂没。